《送李彦明归高邮》
元代·谢应芳

老夫归从东海头，春风送客归秦邮。出门复睹雁北乡，物我喜得同悠悠。

吴船鼓棹渡江去，乌轮正挂扶桑树。桃花倚岸笑相看，杜宇催人啼不住。

征袍十年尘土多，濯缨今年《沧浪歌》。一百五日寒食雨，三十六湖春水波。

交游台榭剪荆棘，继美前修集佳客。谁能唤起老龙眠，重写耳孙湖上宅。

作者简介：谢应芳（1295～1392）元末明初学者。字子兰，号龟巢，常州武进（今属江苏）人。自幼钻研理学，隐白鹤溪上，名其室为“龟巢”，因以为号。授徒讲学，议论必关世教，导人为善，元末避地吴中，明兴始归，隐居芳茂山，素履高洁，为学者所宗，有《辨惑编》、《龟巢稿》等。